32006R1017
L 183/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1017/2006 НА КОМИСИЯТА
от 4 юли 2006 година
за изменение на Регламент (ЕО) № 1472/2003 относно откриването и начина на управление на тарифна квота на Общността за гроздов сок и мъст от 2003-2004 пазарна година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 62, параграф 1 от него,
като има предвид, че
(1)
Регламент (ЕО) № 1472/2003 на Комисията (2) предвижда откриването на тарифна квота за внос на 14 000 тона гроздов сок и мъст с кодове по КН 2009 61 90, 2009 69 11, 2009 69 19, 2009 69 51 и 2009 69 90.
(2)
Споразумението под формата на размяна на писма между Европейската общност и Съединените американски щати по силата на член XXIV:6 и член XXVIII от Общото споразумение за митата и търговията (ГАТТ) от 1994 г., одобрено с Решение 2006/333/ЕО на Съвета (3), предвижда увеличение на годишната тарифна квота за внос на гроздов сок с 29 тона, считано от 15 юни 2006 г. Поради това е целесъобразно това количество да се прибави към количеството гроздов сок и мъст, определено по тарифна квота 09.0067, посочено в член 1 от Регламент (ЕО) № 1472/2003.
(3)
Регламент (ЕО) № 1472/2003 следва да бъдат съответно изменен.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕО) № 1472/2003 количеството „14 000 тона“ се заменя с „14 029 тона“.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 15 юни 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 2006 година.